Suntem martori la o divizare în societatea românească, la atacuri fără precent asupra SRI, spune șeful SRI, Eduard Hellvig.

„Am preluat mesaje venite de la persoane de bună credință. Le vom trata cu toată seriozitatea. Suntem conștienți de lucrurile care s-au vehiculat în spațiul public și le vom trata cu seriozitate. SRI are instrumente validate în timp să se apere atât pe el, dar mai ales pe cetățenii României. Un SRI timorat, destbilizat, ar însemna o Românie destabilizată. Asta nu folosește românilor.”, a spus el.

Ce care ne atacă știu că nu vom intra în acest joc și de aceea continuă. Am speranța că se vor opri. Dacă nu pentru instituția noastră, măcar pentru binele României.

Ne e greu să ne apărăm, pentru că orice spunem se interpretează”, a mai spus Eduard Hellvig.

„SRI nu are și nu va avea acoperiți în politică și în justiție. Nu se va implica în jocuri de putere. În mandatul meu, nu se va implica în proteste de stradă, așa cum fals s-a vehiculat”, a adăugat șeful SRI.

Eduard Hellvig a mai spus că în câteva zile va fi publicat în Monitorul Oficial un cod de conduită al SRI.

„Suntem în plin proces de reformare a structurii de securitate”, a adăugat el.